**ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΗΛΙΟΥΠΟΛΗΣ**

**“Μ.ΠΑΠΑΜΑΥΡΟΣ”**

[email HYPERLINK "http://www.sepeilioupolis.gr/"sepeilioupolis@yahoo.grHYPERLINK "http://www.sepeilioupolis.gr/" HYPERLINK "http://www.sepeilioupolis.gr/"www.sepeilioupolis.gr](http://www.sepeilioupolis.gr/)

|  |
| --- |
| Ακομινάτου 6   και  Παπαφλέσσα ,  16346 Ηλιούπολη |

Ηλιούπολη 15/2/2018

Προς: Μέλη μας

Αρ.Πρ.:13

**Ενημερωτικό Αποφάσεων και Δράσεων Φλεβάρη 2018 Πλαίσιο πάλης και Πρόγραμμα δράσης ενάντια στην αντιλαϊκή, αντιεκπαιδευτική πολιτική**

Το Δ.Σ. του Συλλόγου μας στην τακτική συνεδρίασή του, την Τετάρτη 14/02/2018, και στο πλαίσιο της συζήτησης που έχει ανοίξει αναφορικά με τις τρέχουσες εξελίξεις στο χώρο της εκπ/σης και τις προωθούμενες αντιεκπαιδευτικές ρυθμίσεις του ν. 4512/2018,

**αποφάσισε το παρακάτω πρόγραμμα δράσης για την οργάνωση της πάλης ενάντια στην αντιλαϊκή αντιεκπ/κή πολιτική και με στόχο την προάσπιση των εργασιακών δικαιωμάτων μας και των μορφωτικών δικαιωμάτων των μαθητών μας :**

1.     **Προχωράμε σε ενημέρωση και κινητοποίηση των συνάδελφων**ενάντια στα αντιλαϊκά μέτρα και τις εξελίξεις στην Παιδεία

2.     **Στις 22 Φλεβάρη και ώρα 19.00 αποφασίσαμε σύσκεψη  αναπληρωτών** συναδέλφων στο γραφείο του συλλόγου, εν όψει δεκαήμερης δράσης για μόνιμους μαζικούς διορισμούς στην Εκπαίδευση.

* **Στις** **23 Φλεβάρη στις 13.ΟΟ, έχει οριστεί πανελλαδική κινητοποίηση αναπληρωτών στην Περιφερειακή Δ/νση Π. &Δ. Εκπ/σης Αττικής (Τσόχα 15 – Αμπελόκηποι), σε συντονισμό με την Β/βαθμια και με κορυφαίο αίτημα τους μόνιμους μαζικούς διορισμούς και το εργασιακό καθεστώς των αναπληρωτών.**

3.     **Από 26 Φλεβάρη έως 2 Μάρτη προχωράμε σε εβδομάδα δράσης**με θέμα: «*Εδώ και τώρα μαζικοί μόνιμοι διορισμοί εκπαιδευτικών – Μονιμοποίηση των συμβασιούχων – ΟΧΙ στα κριτήρια απολύσεων αναπληρωτών – εξίσωση δικαιωμάτων μόνιμων και αναπληρωτών».***Η εβδομάδα ξεκινάει τη Δευτέρα 26 Φλεβάρη με Παναττική σύσκεψη αναπληρωτών στις 6μ.μ. στα γραφεία της ΔΟΕ και κορυφώνουμε την Παρασκευή 2 Μάρτη με συγκεντρώσεις των σωματείων  στο Υπ. Παιδείας στις 13.00 (θα  αποφασίσουμε**για διευκόλυνση των συνάδελφων  στάση εργασίας  για το πρωινό και το απογευματινό ωράριο). Ειδικότερα ως προς τη διευκόλυνση συμμετοχής των συναδέλφων θα ακολουθήσει σχετική ενημέρωση.

4.     Κορυφώνουμε τη δράση μας **το πρώτο 15νθήμερο του Μάρτη** και σε κάθε περίπτωση απαντάμε δυναμικά. **θα ακολουθήσουν σχετικές ενημερώσεις.**

**Το Δ.Σ. προτάσσει το επόμενο διάστημα το παρακάτω πλαίσιο πάλης:**

·       ***Αυξήσεις στους μισθούς****, επαναφορά 13ου – 14ου μισθού, ξεπάγωμα των Μ.Κ., αναγνώριση της διετίας 2016 – 2017 στη μισθολογική εξέλιξη.*

·       ***Κατάργηση της αντιαπεργιακής τροπολογίας.****Κάτω τα χέρια από τα συνδικάτα και την ΑΠΕΡΓΙΑ.*

·       ***Κατάργηση της τροπολογίας****που ποινικοποιεί τον αγώνα ενάντια στους πλειστηριασμούς. Κανένα σπίτι λαϊκών οικογενειών στα χέρια τραπεζίτη.*

·       ***Μόνιμη και σταθερή δουλειά για όλους! Άμεσο μόνιμο διορισμό όλων των συναδέλφων που έχουν******δουλέψει τα τελευταία χρόνια στην εκπαίδευση****(πάνω από 25.000), ώστε να καλυφθούν στοιχειώδεις ανάγκες των σχολείων. Καμία απόλυση συμβασιούχου-αναπληρωτή.*

·       ***ΑΜΕΣΗ εξίσωση των δικαιωμάτων μονίμων και συμβασιούχων - αναπληρωτών εκπαιδευτικών.***

·       ***Δίχρονη Υποχρεωτική Προσχολική Αγωγή και Εκπαίδευση. Νήπια - προνήπια στο Δημόσιο Νηπιαγωγείο.****Καμία σκέψη για πέρασμα των Νηπιαγωγείων στους ΟΤΑ. Να μην περάσουν οι σχεδιασμοί της κυβέρνησης για το «νέο Λύκειο».*

·       ***ΑΠΟΧΗ από κάθε διαδικασία της αξιολόγησης σε όλα τα επίπεδα****.*

·       ***Κάτω τα χέρια από το ωράριο και τα εργασιακά μας δικαιώματα.****Σύγχρονες υποδομές και συνθήκες εργασίας*

·       ***ΟΧΙ στις συγχωνεύσεις - καταργήσεις σχολείων και τμημάτων.****Εδώ και τώρα για 15 μαθητές, το ανώτερο, σε Νηπιαγωγεία, Α΄ και Β’ Δημοτικού και για 20 μαθητές, το ανώτερο, σε όλες τις άλλες τάξεις.*

·       ***ΟΧΙ στον εκπαιδευτικό –******πολυεργαλείο.****Πάγιο αίτημά μας οι μαζικοί και μόνιμοι διορισμοί εκπαιδευτικών και η πρόσληψη ειδικού βοηθητικού προσωπικού. Κάθε εκπαιδευτικός να διδάσκει το αντικείμενό του.*

·       ***Αναβάθμιση των δομών της Ειδικής Αγωγής.****Λειτουργία παντού Τμημάτων Ένταξης. Κάθε παιδί στη δομή που έχει ανάγκη.  Ένας δάσκαλος ανά μαθητή στην Παράλληλη στήριξη.*

·       ***Ένταξη όλων των προσφυγόπουλων στο Δημόσιο σχολείο και τα πρωινά τμήματα.****Δημιουργία όλων των απαραίτητων υποδομών (π.χ. αίθουσες), πρόσληψη του κατάλληλου προσωπικού (π.χ. εκπαιδευτικοί, ψυχολόγοι κοιν. λειτουργοί). Έξω οι ΜΚΟ από τα σχολεία.*

·       ***Αύξηση των δαπανών για την Παιδεία από τον κρατικό προϋπολογισμό,****ούτε 1€ από την τσέπη των λαϊκών οικογενειών για τη λειτουργία του σχολείου. Κατάργηση της επιχειρηματικής δράσης στην Παιδεία.*

**Με τους σημαντικούς αγώνες μας το προηγούμενο διάστημα δείξαμε μέρος της δύναμής μας!** Αυτός είναι μονόδρομος για να υπερασπιστούμε τα δικαιώματά μας. **Συσπειρωμένοι στον Σύλλογό μας, συνεχίζουμε πιο μαχητικά το επόμενο διάστημα στον δρόμο του συλλογικού αγώνα.** Ξεπερνάμε τις συμβιβασμένες συνδικαλιστικές πλειοψηφίες.

**ΕΙΜΑΣΤΕ ΣΕ ΘΕΣΕΙΣ ΜΑΧΗΣ ΓΙΑ ΤΑ ΜΕΤΡΑ ΠΟΥ ΔΡΟΜΟΛΟΓΟΥΝΤΑΙ ΣΤΗΝ ΕΚΠΑΙΔΕΥΣΗ!**

**Μόνο οι οργανωμένοι, μαζικοί αγώνες μπορούν να βάλουν εμπόδια, αυτό φοβούνται,
μόνη δύναμη η οργάνωση και η συμμετοχή μας.**

**Μόνο η κοινή δράση με το υπόλοιπο εργατικό κίνημα, με τους γονείς των μαθητών μας, μπορεί να κάνει αποτελεσματική την πάλη μας γιατί η μόρφωση είναι λαϊκό δικαίωμα!!**

Για το Διοικητικό Συμβούλιο

 Η ΠΡΟΕΔΡΟΣ Η ΓΡΑΜΜΑΤΕΑΣ

 Χήρα Αγαθή Παπακώστα Μαργαρίτα